अकेली देखकर छेड़ा, युवती ने पीछा कर मनचले को पकड़ा और सटाक-सटाक...

जोधपुर. समय- मंगलवार दोपहर करीब 2:30 बजे। स्थान- केएन कॉलेज से सूचना केंद्र आने वाला रेलवे फुट ओवरब्रिज। सुनसान ब्रिज से एक छात्रा सूचना केंद्र वाले छोर की ओर बढ़ रही थी। छात्रा को अकेला पाकर यहीं से एक मनचला उसके पीछे लग गया। फब्तियां कसी... सीटी बजाई... भद्दे इशारे किए...। हर हरकत को सहन कर छात्रा निडर होकर आगे बढ़ती रही।

ब्रिज से उतरने के बाद भी मनचला अपनी हरकतों से बाज नहीं आया। थोड़ा आगे जाते ही छात्रा एकाएक पीछे मुड़ी और मनचले के मुंह पर एक के बाद एक कई तमाचे जड़ दिए। छात्रा के तेवर देख वह सकपका सा गया। इतने में कुछ राहगीर भी छात्रा की मदद को आ पहुंचे। लोगों के सामने छात्रा खरी-खोटी सुनाते हुए मनचले पर बरस पड़ी। बाद में डरे-सहमे मनचले ने हाथ जोड़ कर छात्रा से माफी मांगी।

आगे की स्लाइड्स में देखें कैसे लड़की ने की मनचले की पिटाई